《和郭顺则登五峰仙坛》
元代·郭钰

苍山遥拱郁蓝天，鸡犬云间尽得仙。雨散天瓢弥八极，碑磨嵓石照千年。

渔舟隔浦摇春浪，茅屋倚山炊午烟。见说邻僧知敬客，长廊昼静共参禅。

作者简介：（公元一三一六年至？年）字彦章，吉水人。生于元仁宗延佑三年，卒年不详，年在六十岁以外。元末遭乱，隐居不仁。明初，以茂才徵辞疾不就。钰生平转侧兵戈，为诗多愁苦之辞；著有静思集十卷，《四库总目》于当时盗贼残破郡邑事实，言之确凿，足补史传之阙。